આધારની અનિવાર્યતાનો કેસ 10 મે રોજ સુપ્રિમ કોર્ટની બંધારણીય પીઠમાં સુનાવણી પૂરી થઈ. બંધારણીય પીઠે બધા પક્ષોની સુનાવણી બાદ ચૂકાદો સુરક્ષિત રાખ્યો. પાંચ જજોની બંધારણીય ખંડપીઠ નક્કી કરશે કે આધાર પ્રાઈવસીના મૌલિક અધિકારનું ઉલ્લંઘન કરે છે કે નહિ. 38 સુનાવણી થઈ કોર્ટમાં. 17 જાન્યુઆરીથી શરૂ થઈ હતી આધારની સુનાવણી. ચીફ જસ્ટીસ દીપક મિશ્રા, જસ્ટીસ એ કે સીકરી. જસ્ટીસ એએમ ખાનવિલકર, જસ્ટીસ ડી વાય ચંદ્રચૂડ અને જસ્ટીસ અશોક ભૂષણની બંધારણીય ખંડપીઠે આધાર કેસની સુનાવણી કરી હતી. ચૂકાદો આવવા સુધી સામાજિક કલ્યાણકારી યોજનાઓ ઉપરાંત બાકી બધા કેન્દ્ર તેમજ રાજ્ય સરકારોની યોજનાઓમાં આધારની અનિવાર્યતા પર રોક લગાવવામાં આવી છે. આમાં મોબાઈલ સિમ તેમજ બેંક ખાતા પણ શામેલ છે. એજી કે કે વેણુગોપાલે કોર્ટમાં કહ્યુ હતુ કે આ સુપ્રિમ કોર્ટના ઈતિહાસમાં બીજી સૌથી મોટી સુનાવણી છે. આ પહેલા 1973 માં મૌલિક અધિકારો અંગે કેશવાનંદ ભારતી કેસની સુનાવણી લગભગ પાંચ મહિના ચાલી હતી.